
Cazanul scitic „cu capre ibex” de la Iacobeni-
Dângeni (sec. VI–Vî.Hr.) 
 
de George V Grigore 
 
 
Cazanul scitic din bronz a fost descoperit în anul 1948 de către Natalia 
Gh. Andrieş din satul Iacobeni, comuna Dângeni, jud. Botoşani. 
Descoperirea a fost făcută în locul numit „Valea Grădinii”. În urma 
sesizărilor învăţătorului D. Chirac de la şcoala din Iacobeni, piesa a 
intrat în colecţiile Muzeului Raional Botoşani, devenit ulterior Muzeul 
Judeţean Botoşani. Din informaţiile descoperitorului reiese că vasul a 
fost descoperit cu gura în jos. Alte piese alături de respectivul cazan 
nu au fost determinate. S. Raţă menţionează o movilă aplatizată, aflată 
în imediata apropiere a locului de descoperire. Este posibil ca vasul să 
provină dintr-un tumul, probabil distrus.Piesa are forma emisferică, cu 
piciorul de susţinere în formă de pâlnie. Piciorul are urme de la o 
spărtură recentă.Dimensiuni: înălţime-48,5 cm din care înălţimea 
piciorului este de 19,5 m; diametrul gurii: 55,7 cm; grosimea pereţilor: 
5 mm.Cele mai interesante ornamente sunt cele aflate pe buza vasului, 
respectiv cele patru torţi zoomorfe, amplasate la distanţe egale una de 
alta (cele patru colțuri ale Pământului). Înălţimea acestora este de 12 
cm. Torţile au fost interpretate de istorici ca reprezentând gazele 
schematizate, având bine conturate capul, urechile, barba şi un corn ce 
se prelungeşte spre coadă. Ipoteza mea aduce în discuție capra ibex, cu 
coarnele sale mărețe.Gazela este mai fragilă, mai mică. Capra 
alpină (Capra ibex) este o specie de capră sălbatică ce trăiește 
în Munții Alpi. Rudele sale apropiate sunt Capra siberiană și Capra 
nubiană.În urmă cu 100.000 de ani, capra alpină era întâlnită în toate 
regiunile stâncoase din Europa Centrală. Capra alpină a fost vânată 
mult timp, fiind adusă aproape de extincție. În vremea romanilor era 
privită ca un animal mistic, unele părți ale corpului său erau 

considerate ca având puteri vindecătoare și erau folosite ca ingrediente 
pentru diverse poțiuni magice. La fel, în evul mediu, coarnele, 
transformate în pulbere, erau folosite ca remediu pentru impotență, 
sângele pentru combaterea calculilor renali, iar stomacul împotriva 
depresiei. În anul 1856, regele Victor Emanuel al II-lea al Italiei a 
hotărât ca vânarea caprelor alpine să fie permisă doar membrilor 
familiei regale, creând în acest scop în Valea Aostei, rezervația Gran-
Paradiso, protejată de paznici, devenită în 1922, Parcul Național Gran-
Paradiso. În anii 1990, se estima existența a cca 30.000 de exemplare, 
din care jumătate pe teritoriul Elveției, iar restul 
în Italia, Franța, Austria, Slovenia și Germania. Având în vedere 
simbolistica sa mistică, cred că toartele „superioare” ale cazanului 
sunt create în forma caprelor ibex, cele ce se cățărau pe vârfuri de 
munte, depășind de multe ori pe om și ajungând acolo unde se aflau 
doar zeii. Alte două torţi ale cazanului, cu o uşoară șănţuire, sunt 
prinse orizontal simetric pe vas, la 5 cm sub buza acestuia.Piesa poate 
fi văzută în expoziţia permanentă de la Muzeul de Istorie din 
Botoşani. 

Cazan scitic din bronz de la Iacobeni-Dângeni (sec. VI – V î.Hr.) expus la Muzeul din 
Botoșani.Se poate vedea una din cele patru toarte „superioare” în forma Caprei Ibex și 
una dintre toartele laterale (cu șanț).  
 
Cazan scitic din bronz de la Iacobeni-Dângeni (sec. VI – V î.Hr.) expus la Muzeul din 
Botoșani. Vedere de sus. 

Cazan scitic din bronz de la Iacobeni-Dângeni (sec. VI – V î.Hr.) expus la Muzeul din 
Botoșani. Se pot vedea cele patru toarte „superioare” în forma Caprei Ibex și una dintre 
toartele laterale (cu șanț).  

Cazan scitic din bronz de la Iacobeni-Dângeni (sec. VI – V î.Hr.) expus la Muzeul din 
Botoșani. Toartă „superioară” în formă de Capră Ibex, stilizată. 
 
Capra Alpină (Capra Ibex), cea „folosită” ca model pentru toartele „superioare” ale 
cazanului scitic descoperit la Iacobeni - Dângeni  
 
